
Dari Abu Hurairah, katanya, 
bahawasanya Nabi s.a.w. bersabda: 


"Sesetengah daripada kebaikan 
keislaman seseorang ialah apabila ia suka 
meninggalkan apa-apa yang tidak memberi 
kemanfaatan kepadanya-yakni ia tidak 
memerlukan untuk mencampuri urusan itu".Ini 
adalah hadith Hasan yang diriwayatkan oleh 
Imam Termidzi dan lain-lain. 


Keterangan: Meninggalkan sesuatu yang 
tidak berfaedah misalnya sesuatu yang memang 
bukan urusan kita atau sesuatu yang terang 
salahnya atau batil,maka tidak berguna kita 
membela atau menolongnya.Demikian pula jika 
sesuatu kita campuri, maka ia bukannya makin 
baik dan mungkin mencelakakan kita 
sendiri.Semua itu hendaklah ditinggalkan jika 
ingin menj adi seorang muslim yang baik. 

Hadith 67, Bab 5, Bab Muraqabah, Kitab 
Riyadhus Shalihin 

HANI MUSHTHAFA B ASISU 

(Mujahid yang berani , 1349-1390 H.I1929-1970 
M.) 

Masa pengajian penulis di Mesir 
antara tahun 1950-1954 adalah masa-masa 
yang penuh dengan aktiviti-aktiviti keislaman 
yang dikelolai oleh para pemuda, 
terutamanya mahasiswa di institute- institut 
perguruan tinggi Mesir. Kami, para mahasiswa 
dari luar Mesir, menjalinkan ikatan dan 
mengadakan pertemuan untuk membahaskan 
persoalan-persoalan umat Islam di setiap 
tempat. Inilah kesibukan paling asas yang 
dihadapi oleh kami setelah belajar. 



Kepada 


Masalah 


Perhatian 
Palestin 

Masalah utama yang menyibukkan kami 
ialah masalah Palestin, yang ditimbulkan oleh 
konspirasi Yahudi dan Kristian internasional. 
Rakyat Palestin diusir, negaranya diserahkan 
kepada perampas Yahudi, dan kelompok- 
kelompok Zionis, setelah bantahan yang 
ditampilkan oleh pasukan Arab yang 
dikendalikan oleh Inggeris. 

Kami beramal dengan semangat yang 
tinggi untuk mengembalikan hak-hak Palestin. 
Masalah Palestin bukan hanya masalah bangsa 
Palestin, tetapi masalah seluruh kaum muslimin. Ini 
disebabkan Palestin merupakan Kiblat pertama, 
masjid ketiga yang dianjurkan untuk dikunjungi, 
dan tempat suci umat Islam sedunia. 

Salah satu cara untuk menyelesaikan 
masalah Palestin ialah menyedarkan masyarakat. 

terutamanya mahasiswa, dan terutama lagi bangsa 
Palestin, untuk menjadi tonggak dalam mengkaji 
berbagai-bagai dimensi masalah Palestin dan cara-cara 
untuk merealisasikan tujuan sejalan dengan Islam. 

Aktiviti dan Peranan Hani Mushthafa 
Basisu 

Al-Akh Mujahid Hani Mushthafa Basisu 
merupakan anggota Ikhwanul Muslimin Palestin di 
wilayah Syuja'iyah, perkampungan Gaza Beliau berasal 
dari kalangan keluarga terkenal dan terpuji. Memulakan 
pengajian di Madrasah Asy-Syafi'iyah Gaza, kemudian 
melanjutkan pengajian dalam Fakulti Perundangan di 
Kairo. 

Hani Mushthafa Basisu merupakan seorang 
pendiam yang banyak bekerja, mujahid yang tidak kenal 
penat-lelah, ulama ahli ibadah yang lebih 
mengutamakan amal daripada kata-kata, tidak berasa 
penat berinteraksi dengan manusia perseorangan 
mahupun kelompok dalam menjelaskan misi manusia 
di dunia, iaitu menegakkan kalimah Allah Ta'ala, 
menyebarkan dakwah-Nya, membebaskan negeri-negeri 
Islam daripada penjajahan asing, dan bumi Isra dan 
Mi'raj daripada kotoran Zionis berserta kakitangannya. 

Di dalam Pusat Ikhwanul Muslimin 
terdapat pembahagian hubungan dunia Islam dan 
mahasiswa utusan negara-negara Islam. Di dalam 
dua divisyen inilah Ustadz Hani banyak berkifarah. 

Sifat dan Akhlak Hani Mushthafa 
^ Basisu 

Keshalihan, ketakwaan, zuhud, ifrah, 
kehalusan budi, dan pergaulan yang baik sangat 
membantu Hani Mushthafa Basisu menunaikan 
tugas dan memeranankan diri sebagai dai. 

Orang-orang yang sebaya dengan Hani 
Mushthafa Basisu menganggapnya sebagai teman 
tercinta, istimewa, dan didahulukan, meskipun 
beliau sendiri tidak ingin menampilkan diri. 

Beliau ialah orang yang mengutamakan 
kerja di barisan belakang, agar diketahui hasilnya, 
namun tidak diketahui pelakunya. Selalu berlumba- 
lumba dalam hal-hal yang mulia, berkorban dengan 
jiwa, waktu, dan harta di jalan Allah Ta'ala serta 
memberi layanan kepada kaum muslimin. 



mengingatkan posisinya sebagai pemimpin 
Ikhwan di Palestin. 


$ ^ J ihad Hani Mushthafa Basisu 

Hani Mushthafa banyak berperanan di 
medan dakwah, baik di kalangan mahasiswa 
mahupun lainnya. Pemuda mukmin ini 
memikul risalah Islam yang integral, baik dalam 
bidang aqidah, ibadah, syariah, akhlak dan juga manhaj 
kehidupan. Aktiviti- aktivitinya yang penuh barokah 
ini memberikan buah yang baik dan dapat dirasai 
oleh masyarakat. 

Organisasi-organisasi Palestin mempunyai 
berbagai-bagai aliran; Sosialis, Komunis, Sekular, dan 
Islami. Tetapi, aliran Islam lebih berperanan dan 
dominan di kalangan pemuda Palestin. Ini 
merupakan berkat usaha Hani Basisu dan saudara- 
saudara seperjuangannya. 

Ketika terjadi Krisis Suez atau Perang 
Terusan Suez pada tahun 1951, mahasiswa Mesir 
memimpin perang. Mereka berlatih bersama 
sebahagian Ikhwan Palestin, yang juga antara lain 
Hani Basisu. 

Abdullah Abu 'Izzah berkata di dalam Maal 
Harakatil Islamiyah, "Hani Basisu orang yang paling 
kedi secara fizikalnya, tetapi memiliki keimanan yang 

kuat, keikhlasan mendalam, zuhud dari segi penampilan, 
tidak mempunyai sifat ego, rela mati demi membela 
prinsip dan keyakinannya." 

Apabila Mu'in Basisu merupakan penyair 
komunis yang selalu ditampilkan oleh media massa 
kiri yang merebak di kalangan dunia Arab, maka 
Hani Basisu pula merupakan mujahid yang tidak 
dikenal, aktivis yang hanya mencari redha Allah Ta'ala, 
dan orang bertakwa yang hanya mengutamakan janji 
Allah Ta'ala. Beliau amat kenal dan rapat dengan 
orang-orang yang bersama dengannya, seperti Khalil 
Al-Wazir, Muhammad Abu Sidue, H asan Abdul 
Hamid Shalih, dan lain-lain. 

Palestin dan Mesir telah merasakan buah manis 
perjuangan Hani Basisu dan keupayaannya menyatukan 
bangsa Palestin di dalam manhaj yang benar. 

Ketika Hani Mushthafa Basisu dilantik untuk 
mengajar di madrasah swasta An-Najah Az-Zubair, 
Iraq, bersama rakan- 
rakan, maka beliau 
mencurahkan 
perhatiannya untuk 
membina mahasiswa, 
shalat bersama mereka di 
masjid, melaksanakan 
qiyamullail bersama- 
sama, mengadakan 
kuliah setelah selesai 
Subuh, berkhemah, dan 
kegiatan-kegiatan yang 
lain. Dengan keadaan 
sebegitu, kebaikan tersebar dan jumlah orang shalih 
dari kalangan pemuda semakin banyak. 

Ustadz Hani Mushthafa merupakan teladan bagi 
setiap orang, dalam hal tawadhu' , akhlak mulia, kasih 
sayang kepada yang lebih kedi, hormat kepada yang 
lebih besar, dan melayani mereka secara sama (adil) . 

Hani Mushthafa Basisu berkahwin dengan adik 
teman belajarnya dan temannya di jalan dakwah, 
Muhammad Shafthawi. Isterinya sebaik-baik wanita 
yang membantu dijalan dakwah dan jihadnya. 

Sibuk mengajar tidak menghalang Hani 
Mushthafa Basisu untuk berinteraksi dengan para 
aktivis Mesir dan Palestin. Beliau selalu berhubungan 


dengan mereka, mengunjungi mereka, memberi 
bantuan kepada mereka, dan memberi sokongan 
kepada mereka. 

Ustadz Abdullah Abu Izzah berkata di dalam 
bukunya Ma'al Harakah Al-Islamiyah, "Suatu hari, 
di dalam bulan J ulai 1957, Al-Akh Hani Mushthafa 
Basisu datang kepadaku dengan membawa memo di 
dalam beberapa lembar kertas dan mengatakan 
bahawa Akh Khalil Al-Wazir menyerahkan memo 
ini kepadanya. Di dalamnya terdapat beberapa usul 
projek aktiviti-aktiviti Ikhwan, agar dikelolai oleh 
pengurus Ikhwan. Beliau memintaku mengkaji 
memo tersebut dan memberikan komen. Oleh 
kerana keadaan tidak mengizinkan, saya minta maaf 
dan mengembalikan memo itu kepadanya, 
setelah membacanya sekali. Penulis memo, Khalil 
Al-Wazir dan rakan-rakannya selalu memantau isi 
memo, hingga melahirkan gerakan pembebasan 

tahun 1958." 

Abu Izzah 
melanjutkan kata- 
katanya, "Mungkin 
banyak yang tidak tahu 
bahawa utusan Ikhwan 
Mesir yang pertama kali 
berkunjung ke Palestin 
pada tahun 1935 terdiri 
dari Ustadz Abdur 
Rahman Sa'ati Al- 
Banna (saudara 

kandung Hasan Al- 
Banna) dan Ustadz Muhammad As'ad Hakim. Ketika 
revolusi besar terjadi di Palestin pada tahun 1936, 
Ikhwan Mesir berlumba- lumba membela Palestin. 
Peranan mereka yang paling jelas terjadi pada tahun 
1948. Ketika itu, beberapa batalion Ikhwan 
memasuki Palestin untuk berperang bersama 
bangsa Palestin." 

Hani Mushthafa Basisu amat aktif berjihad 
bersama aktivis gerakan Islam kontemporari. Ketika 
thaghut yang berkuasa di Mesir tahu akan hal ini, 
beliau ditangkap dan dipenjara selama beberapa 
tahun bersama aktivis lainnya. Meskipun demikian 
beliau tetap bersabar, berusaha meneguhkan hati 

rakan-rakannya, dan memberi khabar gembira kepada 
mereka tentang apa yang dijanjikan Allah Ta'ala bagi 
muj ahidin yang ikhlas. 

Pukulan, ancaman, dan siksaan cemeti tidak 
melemahkan mental Hani Mushthafa Basisu. Beliau 
sabar, teguh, berani, dan tawakkal kepada Allah Ta'ala, 
hingga ajal menjemputnya pada tahun 1970 di dalam 
penjara. 

Orang-orang di dalam dan di luar penjara 
menangisi pemergiannya. Keharuman namanya 
dikenang banyak orang, kerana mereka tahu 
komitmennya kepada agama, keikhlasannya dalam 
beramal, lisannya yang teijaga, akhlaknya yang mulia, 
keberaniannya dalam membela kebenaran, 
kepahlawanannya di berbagai-bagai situasi, 
zuhudnya terhadap dunia, dan keutamaan lainnya. 



Kesaksian Orang Lain 

Rakan sepeijuangan Hani Mushthafa Basisu, 
Hasan Abdul Hamid Shalih berkata, "Saya mengenali 
Hani Mushthafa Basisu pada tahun 1947, di Madrasah 
Imam Asy-Syafi'i, Gaza. Di kala itu, beliau berdiri 
dengan berani di depan pengetua sekolah, agar siswa 
diizinkan membantu sukarelawan yang menggali parit di 
sebelah Timur Gaza Meskipun pengetua sekolah 
mengancam mengeluarkannya dari sekolah, beliau tetap 
berdiri dengan berani menyampaikan tuntutannya ke 
atas nama sekolah. Akhirnya, pengetua sekolah 
mengizinkan. Lalu, siswa keluar untuk membantu 
sukarelawan dari berbagai-bagai penjuru dunia untuk 
berjihad di Palestin. 


Ketika bekerja menggali parit, Hani 
merupakan teladan bagi rakan-rakannya dan 
mengundang kekaguman semua orang. Saya 
tidak melihatnya, kecuali menggali parit, 
menjelaskan tugas kepada rakan- rakan, atau 
menyambut sebahagian sukarelawan yang baru 
datang dari negara-negara Arab. 

Ketika saya berdiri bersamanya, pengetua 
sekolah mendekati kami dan mengancam Hani 
dengan ungkapan, 'Dengarlah wahai Hani, engkau 
harus bertanggung jawab ke atas keluarnya siswa 
dari kelas! Engkau mungkin dikeluarkan dari 
madrasah!' Hani menjawab ancaman itu dengan 


ungkapan, 'Sungguh suatu kemuliaan, jika saya 
dikeluarkan dari madrasah kerana ikut serta 
melaksanakan tugas-tugas tanah air bersama 
rakan- rakanku. Bahkan, ini penghargaan nasional 
pertama yang diberikan negaraku/ 7 

Pada tahun 1948, Hani lulus dan mendapat 
kedudukan di dalam jurusan sastera. Pemerintah 
Mesir memberinya biasiswa untuk meneruskan 
pengajian di perguruan tinggi Mesir. Ketika saya 
menemuinya untuk mengucapkan selamat, beliau 
berkata kepadaku, 'Ini semua berkat taufiq dari 
Allah Ta'ala, bukan kerana kesungguhan dan 
keseriusanku/ 7 



Pada tahun 1951, saya bertemu dengannya 
di Cairo. Ketika itu, beliau sedang menyelesaikan 
pengajian dalam Fakulti Perundangan dan saya 
masih di Fakulti Sastera. Saya sering berkunjung 
ke tempat tinggalnya dan beliau pun sering 
berkunjung ke tempat tinggalku. Dengan begitu 
saya tahu akhlaknya yang mulia, tawadhu' , dan 
kedermawanannya, serta kejujurannya dalam 
perkataan mahupun perbuatan. Saya 
menjadikannya contoh teladan bagiku. Dialah 
yang menanamkan kecintaan kepada Islam di 
hatiku, membimbingku kepada hal-hal mulia, dan 
menuntunku kepada kebaikan. Kerana itu, 
kecintaan dan kekagumanku kepadanya semakin 
meningkat. 

Saya masih ingat ketika diajak menjenguk 
rakannya dari Palestin yang berfahaman 
Komunis. Dengan berat hati, saya mengikutinya. 
Ketika sampai di tempat tinggal rakannya yang 
sakit, Hani membuat teh, lalu memintaku 
menunggu. Tidak seberapa lama beliau datang 
lagi bersama doktor pakar untuk mengubati 
rakannya. Beliau sendiri yang membayar doktor 
itu dari wang sakunya. Ketika kami pulang. 


Risalah Tsulasa' Edisi 5, 23 Rahiul Akhir; Terbitan Ba(um ^arbhpih Online, M S 4 


beliau berkata kepadaku, 'Wahai saudaraku Hasan, 
tugas muslim di dalam kehidupan ialah 
melakukan kebaikan, selama masih mampu. 
Muslim itu doktor dan tugas doktor ialah 
mengubati pesakit dan membantu orang yang 
memerlukan bantuan/ 7 

Meskipun mendapat ijazah dari Fakulti 
Perundangan, namun Hani Mushthafa Basisu enggan 
menjadi anggota Dewan Perwakilan Daerah Gaza, beliau 
lebih suka menjadi guru madrasah swasta di Az- 
Zubair, Iraq. Ketika berjumpa dengannya, setelah 
beberapa tahun berpisah, saya mengkritiknya kerana 
beker ja tidak sesuai dengan kepakarannya Lalu beliau 
bercerita kepadaku tentang hal-hal yang membuatku iri 
hati kepadanya, 

'Saya sangat bahagia 
di Az-Zubair, kerana 
dapat melihat hasil 
kerjaku, yang 

tercermin pada 
generasi muda 
Islam. Mereka akan 
punya peranan yang 
baik di masa depan. 77 

Kemudian 
beliau melanjutkan 
ceritanya, 

"Dengarlah sabda 
Rasulullah Shalallahu Alaihi wa Salam, Jika Allah 
memberi hidayah kepada seseorang kerana kamu, itu 
lebih baik bagimu daripada dunia seisinya. 77 

Pada tahun 1963, saya berkunjung ke Az-Zubair 
dan melihat secara langsung penduduknya yang 
mulia. Mereka sangat menghormati Hani. Bahkan, 
saya tidak mendengar seorang pun berbicara, kecuali 
memberi pujian kepadanya. Meskipun beliau sendiri 
malu mendengarnya dan tidak ingin mendengarnya. 

Hani Mushthafa tokoh shalih yang namanya 
harum mewangi, keimanannya tulus, rajin berpuasa, 
melaksanakan shalat begamaah di masjid, rela 
bersusah-payah memberi kenyamanan kepada orang 
lain, dan bersemangat menyebarkan Islam di setiap 
tempat yang disinggahinya Beliau juga merupakan 
seorang yang dermawan, sehingga orang-orang 
menyangka beliau orang yang kaya raya, padahal 


beliau hidup dalam keadaan zuhud. Beliau merupakan 
seorang pelayan saudara- saudara seperjuangannya, 
lembut dalam pergaulan, lapang dada terhadap 
murid-muridnya, bersikap kepahlawanan dan jujur 
dalam membela agama Allah Ta'ala, dan tidak takut 
cercaan orang yang mencerca dalam menegakkan 
kebenaran. 

Gaza mengenali Hani Mushthafa Basisu 
sebagai pemimpin pergerakan Islam, Az-Zubair 
mengenalinya sebagai dai yang murabi, semua orang 
mengenali kebaikan hati dan kelapangan dadanya. 
Kerana itu, mereka mencintai dan 
menghormatinya, serta menjadikannya guru, 
meskipun usianya masih muda. 

Hani Mushthafa 
sering mengikuti 

seminar, 
menyampaikan 
ceramah di Az-Zubair 
dan Bashrah. Beliau juga 
memiliki semangat 
belajar kepada ulama, 
terutama Syaikh Nashir 
Ahmad, pengetua 
Sekolah An-Najah Az- 
Zubair. Beliau bersama 
rakan- rakannya 
mempunyai waktu 
khusus, setelah shalat 'Isya, untuk belajar ilmu Faraid 
kepada Syaikh Nashir. 

Di samping mengajar para pemuda, Hani 
juga memerhatikan orang-orang dewasa, 
mengajar menghafal Al-Qur'an, mendengarkan 
bacaan mereka, meluruskan bacaan-bacaan 
mereka, dan lain-lain sebagainya. 

Inilah tokoh dai dan mujahid, Hani 
Mushthafa Basisu. Semoga Allah Ta'ala 
merahmatinya dengan rahmat yang luas dan 
menempatkannya di syurga-Nya, bersama para 
nabi, shiddiqin, syuhada, dan shalihin. Sebab 
merekalah sebaik- baik teman. 

ALAM SGCDGSTA DALACD 

AL QLIPtAN 



ita memuji 
Allah swt. 
Kita ucapkan selawat 
dan salam untuk 
junjungan kita Nabi 
Muhammad, segenap 
keluarga dan 

sahabatnya, serta siapa 
saja yaug 

menyerukan dakwahnya 
hingga hari kiamat. 



Ikhwan tercinta, saya sampaikan salam 
penghormatan Islam, salam penghormatan dari 
Allah, yang baik dan diberkati: assalamu 'alaikum wa 
rahmatullah wa barakatuh. 


Pada kajian yang lalu, kita telah membahas 
tentang manusia dalam Al-Qur'an. Kajian tersebut 
merupakan siri pertama daripada siri kajian tentang 
kitab Allah swt. Saya telah mengemukakan bahawa 
tujuan kajian tersebut bukanlah semata-mata untuk 
penelitian Umiah atau pengumpulan fakta-fakta 
secara terperinci. Tujuan kajian tersebut hanyalah 
agar kita boleh membuka pintu pemahaman tentang 
kitab Allah bagi diri kita, mengenal kaedah 
pemahaman ini, dan memperoleh kunci-kunci 
pembukanya. Allah akan mencurahkan pemahaman 
tentang beberapa kandungan makna kitab- Nya yang 
mulia ini ke hati hamba- hamba- Nya yang Dia 
kehendaki. Barangsiapa yang ingin memperluas 
kajiannya, bolehlah mengkaji kitab-kitab tafsir dan 
ensiklopedia. 

Tetapi, wahai Akhi, kita ingin membuka 
pandangan kita terhadap beberapa ayat Allah swt. 

Pertama kali kita telah memulai pembicaraan 
mengenai Al-Qur'anul Karim. Saya pernah 


mengatakan bahawa Al-Qur'an men- jelaskan 
komposisi material manusia, la menjelaskan 
bagaimana Allah swt. telah mendptakannya dari 
tanah. Kemudian saya juga telah membahas 
bagaimana Allah swt. menjelaskan komposisi 
rohani manusia. Allah menjelaskan bahawa ia 
didptakan dengan perintah dari Allah dan bahawa 
Allah meniupkan roh-Nya kepadanya, "Dan 
mereka bertanya kepadamu tentang roh. 
Katakanlah, 'Roh itu termasuk urusan Tuhanku, 
dan kami tidaklah diberi pengetahuan melainkan 
sedikit. 1 " (Al-Isra 1 : 85). 

Kemudian, kerana perkembangan rohani ini, 
manusia menaikkan nilai dirinya melebihi 
makhluk-makhluk lain, sehingga Allah swt. 
memerintahkan para malaikat agar bersujud 
kepada Adam. Allah swt. telah mendptakannya 
dan mengajarinya banyak hal yang tidak diajarkan- 
Nya kepada para malaikat. "Dan Dia mengajarkan 
kepada Adam nama-nama (benda-benda) 
seluruhnya, kemudian mengemukakannya 
kepada para malaikat lalu berfirman, 
'Sebutkanlah kepada-Ku nama benda-benda itu 
jika kalian memang orang-orang yang benar. 1 
Mereka menjawab, 'Mahasuci Engkau, tidak ada 
yang kami ketahui selain dari apa yang telah 
Engkau ajarkan kepada kami; sesungguhnya 
Engkaulah Yang Maha Mengetahui lagi 
Mahabijaksana.'" (Al-Baqarah: 31-32). 

Kemudian, wahai Akhi, bagaimana Allah swt. 
dengan limpahan kumia-Nya ini mengangkat 
manusia untuk menjadi khalifah di muka bumi ini. 
Saya juga telah menjelaskan bahawa dalam keadaan 
demikian ini, manusia wajib menghindarkan diri 
dari nafsu dan hasrat duniawi serta dari segala hal 
yang bersifat material dan hina. Hendaklah ia 
mengangkat kerohaniahan dirinya sampai di alam 
ilahiyah. 

Anda, wahai manusia. Allah telah meniupkan 
sebahagian dari roh-Nya kepada dirimu. Dia telah 
mendptakanmu dengan kedua tangan- Nya dan 

meninggikan martabatmu. Dia menjadikanmu 
dengan perintah- Nya dan memerintahmu untuk 
mencari ilmu, ma'rifah, cahaya, dan keterangan. 
Kerana itu, wahai Akhi, hendaklah Anda senantiasa 
berusaha keras agar tetap pada kedudukan ini. Allah 
swt. telah mempertanggungjawabkan alam ini di 
tanganmu, maka peliharalah ia baik-baik. 

Ikhwan yang tercinta, dunia material dalam 
kitab Allah terlihat ketika Anda membaca Al- 
Qur'anul Karim. Anda akan menemukan ayat-ayat 
yang membahas tentang alam nyata ini. Allah Yang 
Maha- benar berbicara kepada orang-orang kafir 
dengan firman-Nya, "Katakanlah, 'Sesungguhnya 
patutkah kamu ingkar kepada Yang mendptakan 
bumi dalam dua masa dan kamu adakan sekutu- 
sekutu bagi- Nya? (Yang bersifat) demikian itulah 
Tuhan semesta alam. 1 Dia mendptakan di bumi ini 
gunung-gunung yang kukuh di atasnya. Dia 
memberkahinya dan menentukan padanya kadar 
makanan-makanan (penghuni)nya dalam empat 
masa. (Penjelasan Itu 
sebagai jawapan) bagi 
orang-orang yang 

bertanya. Kemudian Dia 
menuju langit dan langit 
itu masih merupakan 
asap, lalu Dia berkata 
kepadanya dan kepada 
bumi, 'Datanglah kamu 
keduanya dengan 

perintah- Ku dengan 
suka hati atau terpaksa.' Keduanya menjawab, 
'Kami datang dengan suka hati.' Maka Dia 
menjadikan tujuh langit dalam dua masa dan Dia 
mewahyukan pada tiap-tiap langit urusannya. Dan 
Kami hiasi langit yang dekat dengan bintang- 
bintang yang cemerlang dan Kami 
memeliharanya dengan sebaik- baiknya . 
Demikianlah ketentuan Yang Mahaperkasa lagi 
Mahabijaksana." (Fushilat; 9-12). 

Kemudian, wahai Akhi, Anda juga membaca 

firman Allah swt, "Maka apakah mereka tidak 
memperhatikan langit yang ada di atas mereka, 
bagaimana Kami meninggikannya dan 
menghiasinya dan langit itu tidak memiliki retak- 
retak sedikit pun?" (Qaaf: 6). 

Kemudian Anda membaca juga firman Allah 
yang lain, "Allah-lah yang meninggikan langit 
tanpa tiang (sebagaimana) yang kamu lihat, 
kemudian Dia bersemayam di atas 'Arsy, dan 
menundukkan matahari dan bulan. Masing-masing 
beredar hingga waktu yang ditentukan. Allah 
mengatur urusan makhluk- Nya), menjelaskan 
tanda-tanda (kebesaran- Nya), supaya kamu 
meyakini pertemuan(mu) dengan Tuhanmu. Dan 
Dialah Tuhan yang membentangkan bumi serta 
menjadikan gunung-gunung dan sungai-sungai 
padanya. Dan menjadikan padanya semua 

buah-buahan berpasang-pasangan, Allah 

menutupkan malam pada siang. Sesungguhnya 
pada yang demikian itu terdapat tanda-tanda 

(kebesaran Allah) bagi 
kaum yang memikirkan. 
Dan di bumi ini terdapat 
bahagian- bahagian yang 
berdampingan, dan 

kebun-kebun anggur, 
tanaman- tanaman dan 
pokok kurma yang 
bercabang dan yang tidak 
bercabang, disirami 
dengan air yang sama. 
Kami melebihkan sebahagian tanaman itu atas 
sebahagian yang lain tentang rasanya. 
Sesungguhnya pada yang demikian itu terdapat 
tanda-tanda (kebesaran Allah) bagi kaum yang 
berfikir." (Ar-Ra'd: 2-4) 

Demikianlah seterusnya, wahai Akhi, Anda 

hampir-hampir tidak membaca satu surah pun, 
kecuali Anda pasti menjumpai ayat yang 

menyebut tentang alam, keajaiban- 
keaj aibannya, keanehan- keanehannya, hal- hal 



Di tengah-tengah para ikhwan 

yang berkaitan dengannya, serta hal-hal yang 
berhubungan dengan komposisi dan keajaiban 
dptaan Allah di da- lainnya. Dan sinilah kita mengerti 
secara yakin bahawa Al-Qur'anul Karim telah 
menjelaskan hakikat-hakikat alam ini. 

Wahai Akhi, sekarang kita bertanya. Mengapa 
Al-Qur'anul Karim memaparkan hakikat-hakikat 
alam ini? Apakah Al-Qur'an memaparkannya untuk 
menjelaskan selok beloknya sehingga ia menjadi 
sebuah buku astronomi? Apakah ketika memaparkan 
tumbuh-tumbuhan, berbagai-bagai situasi, 
perkembangan-perkembangan alam dan 

pertumbuhannya, Al-Qur'an memaparkannya agar 
menjadi sebuah buku botani? Jelas, Al-Qur'anul 
Karim turun dari sisi Allah bukan untuk membahas 
ilmu-ilmu alam sebagaimana buku-buku yang ditulis 
secara spesifik mengenainya. Al-Qur'an tidak 
menguraikannya dengan analisis ilmiah untuk 
menjelaskan prinsip-prinsip dan cabang-cabang 
teorinya. Al-Qur'anul Karim memaparkannya agar 
dijadikan sebagai bukti yang tidak boleh lagi ditolak 
dan tidak boleh diragukan tentang keagungan Allah 
swt. yang telah menciptakan, merangkai, dan 
menyempurnakannya. Kerana itu, wahai Akhi, 
seringkah Anda melihat bahawa masalah ini 
datang setelah menyebut beberapa sifat- Nya: 
"Katakanlah, 'Segala puji bagi Allah dan 
kesejahteraan bagi hamba- hamba- Nya yang dipilih- 
Nya. Apakah Allah yang lebih baik, ataukah apa 
yang mereka persekutukan dengan- Nya? 1 Atau 
siapakah yang telah menciptakan langit dan bumi 
dan yang telah menurunkan air untuk kalian dari 
langit, lalu Kami tumbuhkan dengan air itu kebun- 
kebun yang berpemandangan indah, yang kalian 
sekali-kali tidak dapat menumbuhkan pohon- 
pohonnya? Apakah di samping Allah ada Tuhan 
(yang lain)? Bahkan (sebenarnya) mereka adalah 
orang-orang yang menyimpang (dari kebenaran). 
Atau siapakah yang memperkenankan (doa) 
orang yang dalam kesulitan apabila ia berdoa 
kepada- Nya, dan yang menghilangkan kesusahan dan 



yang menjadikan kalian sebagai khalifah di bumi? 
Apakah di samping Allah ada tuhan (yang lain)? 
Amat sedikitlah kamu mengingatnya. Atau 
siapakah yang memimpin kalian dalam 
kegelapan di daratan dan lautan dan siapa pula 
yang mendatangkan angin sebagai khabar 
gembira sebelum (kedatangan) rahmat- Nya? 
Apakah di samping Allah ada tuhan (yang lain)? 
Mahatinggi Allah terhadap apa yang mereka 
persekutukan (dengan- Nya). Atau siapakah yang 
menciptakan (manusia dari permulaannya), 
kemudian mengulanginya (lagi), dan siapa pula 
yang memberikan rezeki kepadamu dari langit 
dan bumi? Adakah di samping Allah tuhan (yang 
lain)? Katakanlah, 'Tunjukkanlah bukti 
kebenaranmu, jika kamu memang orang-orang 
yang benar," 1 (An-Naml: 59-64). 

Maka, Akhi tercinta. Anda melihat bahawa Al- 
Qur'anul Karim memaparkan ayat-ayat alam 
semesta ini bukan untuk menjelaskan bagaimana 
proses pendptaan bumi, tetapi untuk menarik 
perhatian bahawa bumi dan alam semesta yang 
didptakan dengan begitu cermat ini adalah dptaan, 
buatan, dan kaiya Allah swt. Bahwa Allah yang 
telah mendptakan bumi dengan segala keajaiban 
dan keanehannya, yang memiliki ilmu, keagungan, 
dan ketuhanan tunggal ini, agar tidak ada yang 
diibadahi selain- Nya. 

Wahai Akhi, Anda membaca dalam surah Al- 
Baqarah, "Hai manusia, sembahlah Tuhan kalian 
yang telah mendptakan kalian dan orang-orang 
sebelum kalian, agar kalian bertaqwa. Dialah yang 
telah menjadikan bumi sebagai hamparan bagi 
kalian dan langit sebagai atap, dan Dia 
menurunkan air dari langit, lalu Dia menghasilkan 
dengan hujan itu segala buah-buahan sebagai rezeki 
untuk kalian; kerana itu janganlah kalian 
mengadakan sekutu-sekutu bagi Allah, padahal 
kalian mengetahui." (Al-Baqarah: 21-22). 

Jadi, Al-Qur'anul Karim memaparkan ayat- 
ayat dan hakikat ini dalam konteks 

kemahatunggalan dan kemahaesaan sekaligus dalam 
keagungan Dzat Allah, la bukan sekedar untuk 
menjelaskan, tetapi agar di antara sifat-sifat Allah swt. 
ini boleh dijadikan sebagai bukti tentang kekuasaan 
Allah swt., sehingga jiwa manusia menjadi tersambung 
dengan- Nya, berbahagia, dan tenteram sebagaimana 
yang dikehendaki dan diserukan oleh Al-Qur'an itu. Al- 
Qur'an mengajak semua manusia di dunia ini untuk 
mencari hakikat. 

Ikhwan sekalian, puncak dari segala hakikat adalah 
Allah. Sebab, Allah swt. adalah fitrah di dalam jiwa 
mereka. Dialah yang telah mendptakan mereka dan 
mendptakan semua agama yang dibawa oleh para rasul 

agar manusia mengenal Allah. . "Katakanlah, 
'Perhatikan apa yang di langit dan di bumi. 1 " (Yunus: 
101 ). 

Wahai Akhi, ketika Al-Qufan mengemukakan 
fenomena-fenomena alam semesta seperti matahari, 
bulan, tumbuh- tumbuhan, dan hujan, tidaklah 
bertujuan memberi tahu kita akan teori-teori ilmiah 
tentang benda-benda ini, melainkan bertujuan menarik 
perhatian terhadap bukti yang terlihat nyata yang 
menunjukkan kebesaran Allah swt. Tetapi, saudara- 
saudara yang tercinta, mengapa Al-Qur'anul Karim 
tidak membahas aspek-aspek ini secara ilmiah mumi. 

Ikhwan sekalian, itu lantaran bahawa tujuan Al- 
Qur'an diturunkan untuk menjadi pengarahan 
rohani yang boleh menghubungkan jiwa manusia 
dengan "alam ketinggian" dan mengenalkan mereka 
kepada Allah swt. Andaikata Al-Qur'anul Karim 
membahas aspek-aspek ini dari segala sisi, nescaya 
tidak akan pernah selesai. Sebab, akal manusia itu 
secara bertahap akan meningkat dan menyingkap 
hakikat-hakikat alam. Pada awalnya manusia 
mengetahui satu hakikat, kemudian secara terus- 
menerus ia akan mengetahui hakikat-hakikat baru. 
Meskipun demikian, Al-Qur'anul Karim juga telah 
membahas sebahagian dari hakikat-hakikat ilmiah ini 
dengan gaya yang sangat indah sehingga para 
ilmuwan mengakui bahawa keterangan Al-Qur'an ini 
berada di atas tingkat pemikiran mereka dan 

sehingga orang-orang awam merasakan 
kenikmatan ketika membacanya. Dengan demikian, 
orang-orang awam memahaminya sesuai dengan 
kadar ilmu mereka dan para ilmuwan juga 
memahami hakikat-hakikat ilmiah yang berada 
di atas tingkat pemikiran mereka. 

AL-QUKAN B\N K^aKAT-HAMKAT 
IUMAH 

Ikhwan sekalian, meskipun Al-Qur'anul 
Karim diturunkan bukan sebagai sebuah buku 
ilmiah yang menjelaskan berbagai-bagai hakikat 
alam, sebagaimana yang diuraikan oleh buku-buku 
khusus untuk itu, namun ia juga mengemukakan 
hukum-hukum ilmiah yang dapat mengantarkan 
ketakjuban manusia ketika itu, apatah lagi ketika ia 
men- dengar penjelasan itu dari seorang nabi 
berbangsa Arab yang buta huruf. 

Bagaimana mungkin ada kitab ajaib seperti 
ini di zaman kebodohan dan kegelapan? Al-Qur'an 
menjelaskannya kepada manusia sebagai cahaya, 
dengan gaya bahasa yang merakyat dan halus 
sehingga boleh difahami dan dirasakan manfaatnya 
oleh orang awam. Ini merupakan keunikan yang 
tidak terdapat pada kitab sebelumnya dan tidak 
terdapat pula dalam kitab-kitab yang ada 
setelahnya. 

Ketika membahas tentang alam semesta, Al- 
Qur'an mengemukakan awal pendptaannya, 
beberapa fenomena alam, dan keadaan akhirnya. 
Al-Qur'an menyinggung permulaan pendptaan 
langit dan bumi, fenomena matahari dan bulan, 
dan akhir dari alam semesta ini. Keterangan Al- 
Qur'an tentang berbagai-bagai masalah ini tidak 
ada yang bertentangan dengan hakikat-hakikat 
ilmiah yang telah banyak diketahui oleh akal 
manusia, yang telah disingkap oleh para ahli ilmu 
alam melalui berbagai eksperimen mereka dengan 
menggunakan kaedah-kaedah moden yang tidak 
berhubungan sama sekali dengan wahyu. 

Contoh lain adalah firman Allah swt.: "Dan 
segala sesuatu Kami dptakan berpasang-pasangan 
supaya kalian mengingat akan kebesaran Allah." 
(Adz-Dzariyat: 49). 

Dan firman- Nya yang lain, "Kemudian Dia 
menuju langit dan langit itu masih merupakan 
asap, lalu Dia berkata kepadanya dan kepada 
bumi, 'Datanglah kalian berdua menurut 
perintah- Ku dengan suka hati atau terpaksa. 1 
Keduanya menjawab, 'Kami datang dengan suka 
hati.'" (Fushilat: 11). 

Ini sesuai dengan teori positif- negatif, di mana 
segala sesuatu terdiri dari keduanya. Kerana itu, 
dalam segala hal harus ada yang positif dan ada pula 
yang negatif. Proses pembentukan seluruh makhluk 
berdiri di atas teori ini. Demikianlah, kita melihat 
Al-Qur'an telah menjelaskan asas seluruh alam 
semesta. Allah swt. Berfirman, "Dan apakah orang- 
orang kafir tidak mengetahui bahawasanya langit 
dan bumi itu, keduanya dahulu adalah sesuatu 
yang padu, kemudian Kami pisahkan antara 
keduanya?" (Al-Anbiya 1 : 30). 

Wahai Akhi, ini tidak bertentangan dengan 
teori ilmiah yang mengatakan bahawa langit dan 
bumi berasal dari satu bahan asas. Al-Qur'an hanya 
mengemukakan kaedah-kaedah umum yang boleh 
diterima akal dalam setiap perkembangannya. Allah 
berfirman, "Dan dari air Kami jadikan segala 
sesuatu yang hidup." (Al-Anbiya 1 : 30). 

Ini merupakan fakta ilmiah yang tidak ada 
seorang pun yang membantahnya. Allah berfirman 
mengenai awal pendptaan manusia, "Dan 
sesungguhnya Kami telah mendptakan manusia dari 
suatu saripati (berasal) dari tanah. Kemudian Kami 
jadikan saripati itu air mani (yang disimpan) dalam 
tempat yang kukuh (rahim). Kemudian air mani itu 
Kami jadikan segumpal darah, lalu segumpal darah 
itu Kami jadikan segumpal daging, dan segumpal 
daging itu Kami jadikan tulang-belulang, lalu 
tulang-belulang itu Kami bungkus dengan daging. 



Kemudian Kami jadikan dia makhluk yang 
(berbentuk) lain. Maka Mahasucilah Allah, 
Pencipta yang paling baik." (Al-Mukminun: 12- 
14) 

Pembicaraan ini sudah memasuki bidang ilmu 
kedokteran, yang telah disaksikan oleh para 
ilmuwan dan tidak mungkin untuk ditentang oleh 
seorang pun. 

Ada beberapa fenomena alam yang ditegaskan 
dan dikemukakan oleh Al-Qur'an. Contohnya 
adalah proses terjadinya hujan yang bermula dari 
wap yang terbentuk kerana panas matahari, 
kemudian dibawa oleh angin. Ini tidak 
bertentangan dengan keterangan Al-Qur'anul 
Karim. "Tidakkah kalian melihat bahawa Allah 
mengarak awan, kemudian mengumpulkan 
antara (bahagian-bahagian)nya, kemudian 
menjadikannya bertindih- tindih, maka 
kelihatanlah oleh kalian hujan keluar dari celah- 
celahnya dan Allah (juga) menurunkan 
(butiran-butiran) ais dari langit, (iaitu) dari 
(gumpalan-gumpalan awan seperti) gunung- 
gunung, maka ditimpakan- Nya (butiran-butiran 
ais) itu kepada siapa yang dikehendaki- Nya dan 
dipalingkan-Nya dari siapa yang dikehendaki- 
Nya. Kilauan kilat awan itu hampir-hampir 
menghilangkan penglihatan." (An-Nur: 43). 

Contoh lain adalah firman Allah, "Dan 
gunung-gunung sebagai pasak?" (An-Naba 1 : 7) 
"Dan Dia memancangkan gunung-gunung di bumi 
supaya bumi itu tidak bergoncang bersama 
kalian, (dan Dia mendptakan) sungai-sungai dan 
jalan-jalan agar kalian mendapat petunjuk." (An- 
Nahl: 15). 

Kerana sesungguhnya, gunung-gunung adalah 
pasak-pasak bumi yang menjaga agar bumi tidak 
bergerak sehingga airnya tumpah ke daratan. 


AKHRALAMSBVESTA 

Ikhwan tercinta, Al-Qur'anul Karim berbicara 
tentang akhir kehidupan di alam semesta, "(Iaitu) 
pada hari ketika bumi diganti dengan bumi yang lain 
dan (demikian pula) langit dan mereka semuanya (di 
padang mahsyar) berkumpul menghadap ke 
hadirat Allah Yang Maha Esa lagi Mahaperkasa." 
(Ibrahim: 48). Al-Qur'an juga mengatakan, "Apabila 
terjadi hari kiamat. Terjadinya kiamat itu tidak dapat 
didustakan. (Kejadian itu) menghinakan (satu 
golongan) dan meninggikan (golongan lain). Apabila 
bumi digoncangkan sedahsyat- dahsyatnya. Dan 
gunung-gunung dihancur- luluhkan sehancur- 
hancurnya. Maka jadilah dia debu yang 
berterbangan." (Al-Wagi'ah: 1-6) 

Al-Qur'an juga mengatakan, "Apabila matahari 
digulung. Apabila bintang-bintang berjatuhan. 
Apabila gunung-gunung dihancurkan. Apabila unta- 
unta bunting ditinggalkan (tidak dipedulikan). 
Apabila binatang-binatang liar dikumpulkan. Apabila 
lautan dipanaskan. Apabila roh-roh 
dipertemukan...." (At-Takwir: 1-7). 

Wahai Akhi, ini bererti bahawa akhir 
kehidupan di alam semesta ini akan terjadi dengan 
suatu penstiwa yang maha dahsyat. Hari kiamat 
itu, 'Tidak akan datang kepada kalian melainkan 
dengan tiba-tiba." (Al-A'raf: 187) 

la akan datang pada waktu yang dikehendaki 
dan ditetapkan oleh-Nya. Ketika itu benda-benda 
alam berbaur satu sama lain. Dan ternyata, ilmu 
pengetahuan juga mengatakan demikian. 

Ikhwan sekalian, semua ini bererti bahawa 
berita tentang alam semesta dalam Al-Qur'anul 
Karim tidak bertentangan dengan informasi ilmu 
pengetahuan dalam menyatakan suatu hakikat. 
Bahkan tidak hanya itu, Al-Qur'an tidak menghendaki 
akal manusia berhenti sampai di sini, tetapi 
memerintahkannya agar menjelajahi alam semesta 
ini. 



"Katakanlah, 'Berjalanlah di (muka) bumi, 
maka perhatikanlah bagaimana pendptaan 
(manusia) dari permulaannya." (Al-Ankabut: 20) 
"Dan tidaklah kamu diberi pengetahuan kecuali 
sedikit." (Al-Isra 1 : 85) "Dan katakanlah, 'Wahai 
Tuhanku, tambahkanlah kepadaku ilmu 
pengetahuan.'" (Thaha: 114) 


SM 


Kesimpulannya, Ikhwan sekalian yang 
tercinta, hendaklah kita mengetahui bahawa kitab 
Allah menganjurkan kepada kita untuk 
memperhatikan alam semesta. Perhatian ini 
merupakan salah satu prinsip keimanan. Ada 
sebuah riwayat yang kuat dari Ibnu Umar ra. 
bahawa ia berkata, "Saya pernah berkata kepada 
'Aisyah r.a., 'Beritahulah aku tentang hal yang 
paling menakjubkan dan keadaan Rasulullah saw. 
yang pernah engkau lihat!' la pun menangis lama 
sekali. Kemudian berkata, 'Semua keadaannya 
mengagumkan. Suatu malam beliau 
mendatangiku dan masuk ke dalam selimutku, 
sehingga kulit beliau bersentuhan dengan 
kulitku. Lantas beliau bersabda, 'Aisyah, apakah 
kamu mengizinkanku pada malam ini untuk 
beribadah kepada Tuhanku?' Saya menjawab, 
'Wahai Rasulullah, sesungguhnya aku suka 
berada di dekatmu dan menyukai keinginanmu. 
Namun aku mengizinkanmu.' Beliau berdiri 
menuju sebuah kolah air yang ada di dalam 
rumah. Beliau berwudhu tanpa terlalu banyak 
menyiramkan air. Beliau berdiri melaksanakan 
solat, lantas membaca Al-Qur'an. Beliau pun 
menangis, sehingga air mata membasahi 
pinggangnya. Kemudian beliau duduk membaca 
tahmid dan kembali menangis. Tak lama kemudian 
beliau mengangkat kedua tangannya dan kembali 
menangis, sehingga saya melihat air mata beliau 
membasahi tanah. Kemudian Bilal datang kepada 
beliau untuk memberitahukan bahawa waktu 
subuh telah tiba. Bilal melihat beliau sedang 

menangis, lalu bertanya, 'Wahai Rasulullah, 
mengapakah engkau menangis, sedangkan Allah 
telah mengampuni dosamu yang telah lalu mahupun 
yang akan datang? 1 Beliau menjawab, 'Wahai Bilal, 
tidakkah selayaknya aku menjadi seorang hamba 
yang bersyukur?' Kemudian beliau bersabda, 

'Bagaimana aku tidak menangis, sedangkan pada 
malam ini Allah telah menurunkan kepadaku, 

"Sesungguhnya di dalam pendptaan langit dan 
bumi..." (Al-Baqarab: 164). Kemudian beliau bersabda, 

"Celakalah siapa sahaja yang telah membacanya, 
namun tidak memikirkannya.'" 

Wahai Akhi, Kita diperintahkan untuk, 
pertama, merenungkan tanda-tanda kebesaran Allah 
di alam semesta yang disebutkan dalam kitab Allah 
swt. Kedua, kita tidak berusaha memaksa Al-Qur'an 
mengikuti penafsiran-penafsiran Ilmiah atau 
memaksanya agar tidak bertentangan dengan 
kesimpulan penelitian-penelitian ini. Kita harus 
mengetahui bahawa Al-Qur'an tidak akan 
bertentangan dengan fakta ilmiah yang sudah pasti. 

Ketiga, ilmu yang berhasil diketahui oleh para 
ilmuwan hanyalah sedikit dari sekian banyak ilmu. 

Di hadapan mereka masih terbentang fasa-fasa 
perkembangan ilmu pengetahuan yang luas sekali 
sebelum mereka mengetahui sebahagian dari hakikat- 
hakikat ilmiah itu, bukan keseluruhannya. Kerana itu, 
tidak dibenarkan bila kita menolak keterangan Al- 
Qur'an berdasarkan sebahagian ilmu pengetahuan 
yang telah mereka ketahui. Keempat, Al-Qur'an 
memiliki perbezaan berbanding kitab-kitab 
sebelumnya, yang ia menjadikan perhatian kepada 
alam semesta sebagai salah satu dari sumber-sumber 
keimanan. Al-Qur'an memberikan kebebasan yang 
luas untuk melakukan penelitian, kajian, perhatian, 
dan pemerhatian. 

Ini saja yang saya sampaikan. Saya memohon 
ampun kepada Allah, untuk diri saya dan untuk Anda 
sekalian. Semoga selawat dan salam dilimpahkan 
kepada Sayidina Muhammad, juga kepada segenap 
keluarga dan sahabatnya. Hassan Al-Banna 

Bisalah Tsulasa' Edisi 5, 23 Rabiul Akhir; Terbitan Stafum Ik&nph Online, M S 12 


- Mereka Yang Telah Pergi adalah Karya 
Al- Mustasyar Abdullah Al-Aqil berdasarkan 
pengalaman dan kajian beliau tentang tokoh- 
tokoh pembangun Islam. 

- Hadith Tsulasa 7 adalah ceramah Imam 
Hassan Al-Banna di pusat Ikhwanul Muslimin 
di Kaherah pada setiap hari Selasa hasil nota 
karangan Ahmad Isa Asyur. 

Ikhwan sekalian, itu 
lantaran bahawa 
tujuan Al-Qur'an 
diturunkan untuk 
menjadi pengarahan 
rohani yang boleh 
menghubungkan jiwa 
manusia dengan "alam 
ketinggian" dan 
mengenalkan mereka 
kepada Allah swt. 

